# **DECIZIA ETAPEI DE ÎNCADRARE**

## Nr…. din 27.05.2019

## 

Ca urmare a solicitării de emitere a acordului de mediu adresate de **COMUNA VOŞLĂBENI**, cu sediul în com. Voşlăbeni, str. Principală nr.62, jud. Harghita, înregistrată la APM Harghita cu nr.8451/04.10.2017,completată la nr.3238/28.03.2019, nr.4625/10.05.2019, în baza:

* Legii nr. 292/2018 privind evaluarea impactului anumitor proiecte publice şi private asupra mediului
* Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

**Agenţia pentru Protecţia Mediului Harghita decide,** ca urmare a consultărilor desfăşurate în cadrul şedinţei Comisiei de analiză tehnică din data de **14.05.2019**, că proiectul **„Înfiinţarea sistemului de alimentare cu apă în localităţile Voşlăbeni şi Izvorul Mureşului”** propus a fi amplasat în jud. Harghita, com.Voşlăbeni

- nu se supune evaluării impactului asupra mediului**.**

**Justificarea prezentei decizii:**

**I. Motivele pe baza cărora s-a stabilit neefectuarea evaluării impactului asupra mediului sunt următoarele:**

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2, pct. 10 lit. b);

b) Justificarea potrivit criteriilor prevăzute în anexa nr. 3;

**1. Caracteristicile proiectului**

***a) dimensiunea și concepția întregului proiect:***

Investiţia prevede înfiinţarea sistemului de alimentare cu apă în localităţile Izvoru Mureşului şi Voşlăbeni.

**Capacităţi proiectate:**

-Retea de apă potabilă pentru alimentarea cu apă în lungime de 39.460,00 ml din conductă PEHD (DN 63-125 mm), PN 6, din care 20.540 ml în loc. Izvoru Mureşului şi 18.920 m în loc. Voşlăbeni

- Rezervor de apă potabilă, VIzvoru Muresului = 300 mc

- Rezervor de apă potabilă, VVoslabeni = 250 mc

- Puţuri forate, h = 150 m, 4 buc

- Branşamente, 1.250,00 buc

- Subtraversare DN, 23 buc

- Subtraversare CF, 5 buc

- Staţie de tatare Izvoru Muresului, 3,90 l/s cu SP, 1 buc

- Statie de tratare Voşlăbeni, 3,30 l/s cu SP, 1 buc

Instalaţiile de tartare a apei subterane vor fi identice functional şi vor asigura următorul flux:

-deferizare

-demanganizare

-denitrificare

Schema tehnologică finală de tartare se va stabili în funcţie de caracteristicile chimice concrete ale apei subterane.

Lungimea totală a aducţiunii în localitatea Izvorul Mureşului va fi de 4.460 m, iar pentru localitatea Voşlăbeni va fi de 1.200 m.

Pe parcursul realizării proiectului se vor subtraversa cursuri de apă cadastrate şi necadastrate (pr. Mosas, pr. Sec.,pr.Dezghetal, r. Mureş, pr. Porcul, pr.Padina,pr.Pietros, pr.Husarita, pr. Vedera) prin foraje orizontale în 41 de locuri.

***b) cumularea cu alte proiecte existente și/sau aprobate:*** nu este cazul.

***c) utilizarea resurselor naturale, în special a solului, a terenurilor, a apei și a biodiversității****:* Prin proiect se vor utiliza apă din foraje de mare adâncime. Necesarul de apă pentru loc. Izvoru Mureşului este de Qzi max = 3.159 l/s, iar pentru localitatea Voşlăbeni Qzi max = 2.521 l/s.

***d) producţia de deşeuri:***

* în timpul realizării proiectului:
* *Deşeurile municipale amestecate (cod deşeu-20.03.01) rezultate în perioada executării lucrărilor vor fi colectate şi transportate de către operator autorizat pentru colectarea acestor tipuri de deşeuri.*
* *Deşeurile de pământ (cod deşeu 17.05.04) vor fi utilizate pentru reamenajarea amplasamentului.*
* *Deşeuri din construcţii-montaj (cod deşeu 17.09.04) vor fi valorificate prin operatori economici autorizaţi.*
* *Detritusul în amestec cu fluidul de foraj rezultat în urma funcţionării instalaţiei de foraj va fi colectat şi decantat şi valorificat/eliminate prin operatori economici autorizate*
* în timpul exploatării: nu este cazul.;

***e) poluarea și alte efecte nocive***:

***1.emisii în aer****- în faza de construire-principale operaţii executate generatoare de praf sunt: : excavare - încărcare materiale în auto - descărcarea materialelor din care rezultă pulberi -în timpul exploatării – nu este cazul*

***2. emisii în apă:****-în faza de construire -. Se pot produce pierderi accidentale de materiale, combustibili, uleiuri din maşinile şi utilajele de construire. Manevrarea defectuoasă a autovehiculelor care transportă diverse tipuri de materiale sau a utilajelor în apropierea căminelor de apă pluvială pot conduce la producerea unor deversări accidentale în acestea.*La execuţia lucrării se vor evita scurgerile de produse petroliere din maşinile şi utilajele specifice şantierului. În cazul producerii unor incidente de acest fel, se vor utiliza substanţe neutralizante;

* *-în timpul exploatării-* **nu este cazul.**

***3.emisii în sol****:- în faza de construire sursă de poluare a solului pot rezulta**din circulația utilajelor grele și a mijloacelor de transport, organizările de șantier, defecțiuni tehnice ale utilajelor, scurgeri de combustibil.*

*-în timpul exploatării :-Nu este cazul*

***4.zgomot****:-**în faza de construire -sursa principală de zgomot şi vibraţii este reprezentată de circulaţia mijloacelor de transport şi a utilajelor de construcţie.*

*-în faza de exploatare-.sursa principală de zgomot poate fi prezentată de grupul de hidrofor, care va fi montat în vederea asigurării cu debitul necesar localitatea Izvoru Mureşului. În cazul depăşirii nivelului de zgomot prevăzut prin STAS 10009/2017 se vor monta panouri fonoabsorbante.*

***f) riscurile de accidente majore și/sau dezastre relevante pentru proiectul în cauză****,* ***inclusiv cele cauzate de schimbările climatice, conform cunoștințelor științifice:***.Conform punctului de vedere nr. 3.505.393/22.05.2019 al Inspectoratului pentru Situaţii de Urgenţă „Oltul” al judeţului Harghita înregistrat la APM Harghita la nr.5075/24.05.2019, este obligatorie obţinerea unei autorizaţii de securitate la incendiu cât şi respectarea normativului NP 133/2013 referitor la proiectarea şi executarea conductelor de aducţiune şi a reţelelor de alimentare cu apă şi canalizare ale localităţilor.

***g) riscurile pentru sănătatea umană*** *(de exemplu, din cauza contaminării apei sau a poluării atmosferice):* nu este cazul.

1. **Amplasarea proiectului**

**a) utilizarea actuală și aprobată a terenului:** : teren în intravilanul şi extravilanul comunei Voşlăbeni în domeniu public, în zona drumurilor, *conform Certificatului de urbanism nr. 23/12.08.2016 emis de Comuna Voşlăbeni.*

**b) bogăția, disponibilitatea, calitatea și capacitatea de regenerare relative ale resurselor naturale** (inclusiv solul, terenurile, apa și biodiversitatea) din zonă și din subteranul acesteia: *nu este cazul.*

**c) capacitatea de absorbţie a mediului natural**, acordându-se atenție specială următoarelor zone:

i) zonele umede, zone riverane, guri ale râurilor: *nu este cazul.*

ii) zonele costiere și mediul marin: *nu este cazul.*

iii) zonele montane şi forestiere: *nu este cazul.*

iv) rezervaţii şi parcuri naturale: *nu este cazul.*

v) zone clasificate sau protejate conform legislatiei în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislației din domeniul apelor, precum și a celei privind caracterul şi mărimea zonelor de protecţie sanitară şi hidrogeologică: amplasamentul proiectului se situează la limita sitului Natura 2000 ROSPA 0033-Depresiunea şi Munţii Giurgeului*.*

vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: *nu este cazul.*

vii) zonele cu o densitate mare a populației: *nu este cazul.*

viii) peisaje și situri importante din punct de vedere istoric, cultural sau arheologic: *nu este cazul.*

**3. Tipurile și caracteristicile impactului potenţial**

Efectele semnificative pe care le poate avea proiectul asupra mediului sunt analizate în raport cu criteriile stabilite la punctele 1 și 2 din Anexa III al Directivei 2014/52/UE, având în vedere impactul proiectului asupra factorilor prevăzuți la articolul 3 alineatul (1) din Directivă și ținând seama de:

a) importanța și extinderea spațială a impactului (de exemplu, zona geografică și dimensiunea populației care poate fi afectată):

*- aria geografică: redusă, o parte a intravilanului şi extravilanului comunei Voşlăbeni*

*- numărul persoanelor afectate: prin realizarea proiectului nu vor fi persoane afectate negativ.*

b) natura impactului: *impact pozitiv minor*.

c) natura transfrontieră a impactului: *nu este cazul.*

d) intensitatea și complexitatea impactului: *-mică*

e) probabilitatea impactului: *mică*.

f) debutul, durata, frecvența și reversibilitatea preconizate ale impactului: *Impact de scurtă durată, numai în timpul executării lucrărilor de execuţie. Nu rezultă impact remanent.*

g) cumularea impactului cu impactul altor proiecte existente și/sau aprobate: *nu este cazul*.

h) posibilitatea de reducere efectivă a impactului: *prin refacerea amplasamentelor afectate temporar*

**II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

- proiectul propus **nu intră** sub incidenţa art. 28 din Ordonanţa de urgenţă a Guvernului nr. 57/2007 cu modificări şi privind regimul ariilor naturale protejate, conservarea habitatelor naturale, a florei şi faunei sălbatice, fiind situat în afara perimetrelor siturilor Natura 2000 din judeţ.

**Condiţiile de realizare a proiectului:**

a.Respectarea prevederilor Avizului de gospodărire a apelor nr. 331/11.10.2017 emis de ABA Mureş.

b.Evitarea poluării solului şi a mediului acvatic cu produse petroliere în urma pierderilor de carburanţi de la mijloacele de transport şi de la utilajele folosite în timpul executării lucrărilor de construire

În scopul garantării evitării poluării accidentale a mediului aveţi obligaţia ca să aveţi în dotare materiale absorbante pentru produse petroliere.

c. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

-abandonarea, înlăturarea sau eliminarea deşeurilor în locuri neautorizate;

-staţionarea mijloacelor de transport în afara terenurilor desemnate în acest scop

- distrugerea sau degradarea, prin orice mijloace, a vegetaţiei ierboase sau lemnoase;

d. Refacerea mediului şi readucerea în starea iniţială a suprafeţelor afectate temporar prin realizarea proiectului.

e. Nivelul de zgomot rezultat în urma desfăşurării activităţii, va respecta prevederile SR ISO nr. 1996/2-08 şi SR 10009/2017.

f.Conform HG nr.930/2005, la finalizarea proiectului se vor determina mărimea şi caracterul zonelor de protecţie sanitară cu regim sever, de restricţie şi hidrogeologic pentru captările de apă din subteran pe baza unui studiu hidrogeologic expertizat de INHGA Bucureşti

g. La finalizarea investiţiei aveţi obligaţia de a solicita şi obţine autorizaţie de mediu în conformitate cu Ordinul MMDD nr.1798/2007.

.

Titularul unui proiect are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu şi anterior emiterii aprobării de dezvoltare conform art. 34 alin. (1) din anexa 5 a Legii nr. 292/2018 privind evaluarea impactului anumitor proiecte publice şi private asupra mediului.

Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului, revine în întregime titularului proiectului;

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr.292/2018. privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018. privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

**DIRECTOR EXECUTIV,**

ing. Domokos László József

**ŞEF SERV. A.A.A., ŞEF SERV. C.F.M.,**

ing. Both Enikő ing. Szabó Szilárd

**Întocmit Întocmit**

Ing. BOTH Enikő Mihály István